রাজধানীতে ট্রাকের ধাক্কায় ঢাকা মেডিকেলের অ্যাম্বুলেন্স চালক নিহত
রাজধানীতে ট্রাকের ধাক্কায় মোটরসাইকেল আরোহী ঢাকা মেডিকেল কলেজ হাসপাতালের অ্যাম্বুলেন্স চালক তাজুল ইসলাম (৪৪) নিহত হয়েছেন। এ ঘটনায় মোটরসাইকেলে থাকা হানিফ (৪৩) নামে অপর একজন আহত হয়েছেন।







শুক্রবার দিবাগত রাত পৌনে ১১টার দিকে রাজধানীর শাহবাগ মৎস্যভবন সংলগ্ন রাস্তায় এ দুর্ঘটনা ঘটে।




হাসপাতাল সূত্র জানায়, তাজুল ও হানিফ হাসপাতাল থেকে ডিউটি শেষ করে মোটরসাইকেলযোগে মহাখালী বাসায় ফিরছিলেন। পথে মৎস্যভবনের সামনে তাদের একটি ট্রাক মোটরসাইকেলটিকে ধাক্কা দেয়। এতে দুজন আহত হয়। পরে স্থানীয়রা দুজনকে উদ্ধার করে ঢাকা মেডিকেল হাসপাতালে নিয়ে যায়। সেখানে কর্তব্যরত চিকিৎসক সাড়ে ১১টার দিকে তাজুল ইসলামকে মৃত ঘোষণা করেন। আহত হানিফ হাসপাতালে চিকিৎসাধীন।
শাহবাগ থানার পরিদর্শক (তদন্ত) আরিফুর রহমান সরদার সাংবাদিকদের জানান, মারুফ কার্গো সার্ভিস নামে একটি ট্রাক মোটরসাইকেলে ধাক্কা দিয়ে আইল্যান্ডের উপর উঠে যায়। এতে মোটরসাইকেলের একজনের মৃত্যু হয়।

রাজধানীতে ট্রাকের ধাক্কায় মোটরসাইকেল আরোহী ঢাকা মেডিকেল কলেজ হাসপাতালের অ্যাম্বুলেন্স চালক তাজুল ইসলাম (৪৪) নিহত হয়েছেন। এ ঘটনায় মোটরসাইকেলে থাকা হানিফ (৪৩) নামে অপর একজন আহত হয়েছেন।